stanford-oval/wikipedia huggingface dataset:
הוויקינג (סרט)
ביקורות

הסרט זכה לביקורות מעורבות בעיתונות הרוסית.
מרבית מבקרי הקולנוע ציינו את האופן שבו הוצגה רוס הפגאנית. אנטון דולין מהאתר "אפישה" (afisha.ru) כתב שלאחר צפייה בסרט רבים יראו באור אחר את הנסיך האכזר ולדימיר, ואחרים יצטמררו מדמותו של ולדימיר המוצגת באנדרטה לזכרו במוסקבה, כמי שניצר את רוסיה. בסרט דווקא הוצגה דמות רכה יותר. לדעת ייגור בליקוב ממערכת Life "רוסיה בעיני הקולנוענים היא מדינה של פצ'נגים מלוכלכים, שאיחדה אותם רק הטבילה לנצרות".
על פי המבקר דניס רוזאייב מהמהדורה הרוסית של Time Out, "היוצרים הדגימו חוסר החלטיות נדירה בפרשנות הדמות המרכזית, ברור שזו דמות היסטורית ואולי אפילו אנטי-גיבור, אך מדוע להשחיר את המנצר"?. לעומת זאת, הביצוע הטכני של הסרט זכה לתשבחות רבות גם בביקורות שנטו לשלול את הסרט, כך למשל באתר Mail.Ru צוין ש"הסרט נעשה באופן עוצמתי ויפה, ברמתם של הסרטים הטובים ביותר בעולם בתחום ההיסטוריה והפנטזיה", כך גם לדברי ניקיטה פודגורנוב מאתר Life: "יקום קולנועי רחב יריעה שכזה, [כפי] שהוצג ב"וויקינג"... עוד לא היה".
פרסים ומועמדויות

| פרס | קטגוריה | מועמדים/מקבלי הפרס | תוצאה |
| --- | --- | --- | --- |
| פרס אקדמיית ניקה למדעי הקולנוע | עיצוב ההפקה הטוב ביותר | סרגיי אגין | מועמדות |
| פרס אקדמיית ניקה למדעי הקולנוע | עיצוב התלבושות הטוב ביותר | יקטרינה שפקאיץ | מועמדות |
| פרס נשר הזהב | הצילום הטוב ביותר | איגור גרניאקין | זכייה |
| פרס נשר הזהב | עיצוב התלבושות הטוב ביותר | יקטרינה שפקאיץ | זכייה |
| פרס נשר הזהב | עריכת הסאונד הטובה ביותר | ולדימיר ליטרובניק, פאבל דוראולי | זכייה |
| פרס נשר הזהב | עיצוב התפאורה הטוב ביותר | טטיאנה ואווילובה | מועמדות |
| פרס נשר הזהב | עיצוב ההפקה הטוב ביותר | סרגיי אגין | מועמדות |
| פרס נשר הזהב | האפקטים הוויזואלים הטובים ביותר | Film Direction FX | מועמדות |
הערות שוליים

1 2 3 4  «Викинг» увидят зрители Италии и Великобритании
↑  Викинг, megacritic.ru
↑  Актриса из Светлогорска Александра Бортич снялась в исторической драме «Викинг» вместе с Ходченковой и Козловским
↑  «Викинг» приближается к заветной цели
↑  Ежедневные кассовые сборы
1 2  График премьер > Викинг. Кассовые сборы в России и СНГ
↑  Викинг, kinopoisk.ru
↑  "משחקי הכס" בגרסה הרוסית
1 2  Megacritic. Викинг — отзывы о фильме
1 2  Критиканство. Рецензии на фильм Викинг (2016), отзывы
↑  ‏רשימת צוות השחקנים באתר Kino-teatr.ru (ברוסית) ‏2016-11-03
↑  Студия актёрских сайтов, Данила Козловский :: Викинг, 2013-01-25
↑  Todd Brown Get Behind The Scenes Of Russian Period Epic VIKING - ScreenAnarchy, Twitchfilm.com
↑  Arns nya roll - i rysk storfilm, אפטונבלודט
↑  Шведская звезда российского блокбастера о викингах снимет свой фильм, Rg.ru
↑  Arn-skådisens oro inför jobbet i Ryssland: "Man har ju hört om det värsta!, TV4 play
↑  На Comic Con представили фильмы "Викинг", "Салют 7" и "Притяжение", Rg.ru
↑  Евгения Чирок В Лос-Анджелесе покажут российскую картину «Викинг» » ВладТайм - самые независимые новости, Vladtime.ru
↑  "Russian historical blockbuster 'Viking' to hit world screens". נבדק ב-26 באפריל 2017. {{cite web}}:  (עזרה)
↑  "Russian epic 'Viking' gets UK, Italy deals".
↑  Amazon.de: Viking [dt./OV ansehen | Prime Video], www.amazon.de
↑  NIFFF HORS-SÉRIE : PROGRAMME ET BILLETTERIE EN LIGNE, Neuchâtel International Fantastic Film Festival (ב־)
↑  https://www.amazon.co.uk/Viking-DVD-Anton-Adasinsky/dp/B071Z7KLF1/ref=sr_1_10?ie=UTF8&qid=1502550662&sr=8-10&keywords=viking
↑  Viking (2016) - Release info - IMDb (באנגלית אמריקאית), נבדק ב-2024-09-07
↑  כוונתו הייתה ליצירות אודות ההיסטוריה והתרבות הרוסית.
↑  Путин собирается посмотреть "Викинга" еще раз // פוטין מתכוון לצפות בסרט "הוויקינג" פעם נוספת‏
↑  אנסטסיה סַחובסקאיה, "Викинг". Кремлевский сеанс, אתר Vesti.ru
↑  http://deanvalentine.net/projects/
↑  "הוויקינג": ביקורתו של אנטון דולין (ברוסית)
↑  Life. "הוויקינג": בסוף ניצרו את כולם — L!FE.ru (ברוסית)
↑  Time Out.‏הוויקינג | Time Out (ברוסית)
↑  הוויקינג (2016), ביקורת, קטעים מהסרט, שחקנים, תאריך יציאה — אתר Mail.Ru
↑  Эпичность без пафоса // אפיות ללא פאפוס — L!FE.ru
| סרטי אנדריי קראבצ'וק |
| --- | --- | --- |
| סרטים בולטים | מסתורין חג המולד (2000) • האיטלקי (2005) • אדמירל (2008) • הוויקינג (2016) • ברית ההצלה (2019) • היו זמנים במדבר (2022) • פיוטר הראשון (2022) • הקיסריות (2023) |  |
| שחקנים בולטים | קונסטנטין חבנסקי • דנילה קוזלובסקי • סבטלנה חודצ'נקובה • מקסים מטבייב • איוואן קולסניקוב |  |
| שותפים נוספים | הפקה: קונסטנטין ארנסט • אנאטולי מקסימוב • צילום: איגור גריניאקין |  |
הפיגוע המשולב בבאר שבע

| חלק מגל הטרור 2022, פיגועי טרור נגד ישראלים בישראל ובשטחים ב-2022 |
| --- | --- |
 תאריך:  22 במרץ 2022
 תאריך עברי:  י"ט באדר ב' ה'תשפ"ב
 מקום:  באר שבע
 מטרה:  יהודים
 קואורדינטות:  31°14′43″N 34°48′41″E﻿ / ﻿31.245222222222°N 34.811416666667°E﻿ / 31.245222222222; 34.811416666667
 סוג:  פיגוע דקירה, פיגוע דריסה
 נשק:  סכין, דריסה באמצעות מכונית
 הרוגים:  4
 פצועים:  2
 מבצע:  המדינה האסלאמית המדינה האסלאמית מוחמד ראלב אבו אל-קיעאן
 מספר מפגעים:  1 
 מניע:  טרור אסלאמי, תמיכה בדאעש
 he
 
הפיגוע המשולב בבאר שבע הוא פיגוע דקירה ודריסה כחלק מגל הטרור 2022 בישראל, שביצע המחבל מוחמד ראלב אחמד אבו אל־קיעאן, תושב חורה, ב-22 במרץ 2022 בשלוש זירות בבאר שבע. בפיגוע נרצחו ארבעה אזרחים: שתי נשים ושני גברים, ונפצעו שני אזרחים נוספים. אבו אל-קיעאן נורה למוות על ידי אזרחים חמושים שעצרו אותו בעודו חמוש בסכין.
זהו הפיגוע הראשון בעיר מאז המהומות בישראל ב-2021, בהן אירע בעיר פיגוע דריסה.
הפיגוע

הפיגוע התחיל מעט לאחר השעה 16:00 בדרך לתחנת הדלק בדרך חברון, בכניסה הדרומית לבאר שבע, שם המחבל דרס למוות את הרב משה קרביצקי תושב העיר, בעת שרכב על אופניו. אופניו של קרביצקי נגררו מתחת לרכבו של המחבל והוא נאלץ לעצור בתחנת הדלק שהייתה 200 מטרים ממקום הדריסה, שם דקר למוות את תושבת העיר לורה יצחק בת ה-43. לאחר מכן, המשיך המחבל עם רכבו ועצר במרכז הקניות "מבנה" (לשעבר One) ורצח בדקירות את דוריס יחבס בת ה-49 ממושב גילת ופצע שתי נשים נוספות באורח קשה. לאחר מכן עלה המחבל לרכבו שוב, התנגש ברכב אחר, יצא מרכבו ודקר למוות את מנחם יחזקאל מנוחין בן ה-67.
ארתור חיימוב, נהג אוטובוס ואיש קבע בדימוס, נקלע לזירה במהלך עבודתו. הוא יצא לסייע כאשר חשב תחילה כשמדובר בתאונת דרכים. כשראה את המחבל החמוש, שלף לעברו אקדח וקרא לו להוריד את הנשק. המחבל לא עצר ואף ניסה לדקור את חיימוב, וחיימוב ירה בו ונטרל אותו. במקביל הגיע לנקודה אזרח נוסף שירה במחבל, ירי שגרם למותו של המחבל. חלק מהפיגוע תועד במצלמת אבטחה, וחיסול המחבל תועד בצילומי וידאו על ידי עוברי אורח.
המחבל, מחמוד אבו אל-קיעאן, היה בדואי תושב חורה, מורה לשעבר, שריצה בעבר עונש מאסר בישראל בין השנים 2016 ל-2020, עקב תמיכה בארגון הטרור המדינה האסלאמית (דאעש) והסתה.
לאחר הפיגוע

מיד לאחר הפיגוע המשטרה לקחה את אקדחו של אחד מהאזרחים שירו במחבל לצורך בדיקה בליסטית. היורה, תושב עשהאל, ביקש שישיבו לו את האקדח, שכן הוא זקוק לו להגנה על חייו והוא חושש מניסיונות נקמה. שוטרי התחנה הציעו לו שישכור על חשבונו חברת אבטחה, וכשסירב לעזוב את המקום עד השבת הנשק איימו עליו במעצר. הסיפור התפרסם וגרר ביקורת חריפה על משטרת ישראל. לבסוף, הורה מפכ"ל המשטרה קובי שבתאי לפתוח את המעבדה בלילה, כדי שיהיה אפשר להשיב את הנשק עד הבוקר, ולאפשר לאזרח להצטרף לבדיקה. המקרה הוביל לשינוי נהלים במשטרה, לפיו אזרח שנטרל מחבל ונשקו נלקח ממנו ילווה לביתו על ידי שוטרים, ובמצבים מסוימים אף יימסר לו נשק חלופי.
נכבדי שבט אבו אל-קיעאן, שעליו נמנה המחבל, גינו את הפיגוע ופרסמו: ”אנו מגנים בתוקף את הפיגוע הרצחני שגבה את חייהם של אזרחים חפים מפשע. האירוע הקשה הנו מקרה אינדיבידואלי של אדם בודד, ואינו מייצג את בני השבט שומרי החוק שתמיד דגלו בחיים משותפים”.
יום לפני הפיגוע בוצע פיגוע דקירה בשכונת ארמון הנציב. בשבוע שלאחר הפיגוע בבאר-שבע, התרחשו פיגוע ירי בחדרה ובבני ברק.
הערות שוליים

↑  יפעת רוזנברג‏, המחבל בפיגוע בבאר שבע: מורה לשעבר מחורה שהורשע בתמיכה בדאעש, באתר וואלה, 22 במרץ 2022
↑  ניר כהן, אודי עציון, נהג האוטובוס שירה במחבל: "הבנתי שאני חייב לעשות משהו, רק רציתי להגן על עם ישראל", באתר ynet, 22 במרץ 2022
↑  אילנה קוריאל, ארבעה בני אדם נרצחו בפיגוע בבאר שבע, באתר ynet, 22 במרץ 2022
↑  יניר יגנה ואמיר בוחבוט‏, 4 נרצחים בפיגוע דקירה בבאר שבע; המחבל: מורה לשעבר, תושב הנגב, באתר וואלה, 22 במרץ 2022
↑  עורך דינו סיפר שתמונתו ומקום מגוריו הופצו ברשתות חברתיות עם קריאה לנקמה.
↑  אלישע בן קימון, אילנה קוריאל, האזרח שירה במחבל דרש מהמשטרה את נשקו בחזרה, השוטר איים: "אתה מעוכב", באתר ynet, 22 במרץ 2022
↑  תיעוד: המשטרה לקחה את נשקו של מחסל המחבל, באתר ערוץ 7, 22 במרץ 2022
↑  משה נוסבאום, ‏חקירת הפיגוע בבאר שבע: המחבל היה תחת מעקב שב"כ – שלא זיהה סימנים של הקצנה, באתר ‏מאקו‏, 23 במרץ 2022
↑  שבט אבו אלקיעאן: "מגנים בתוקף את הפיגוע הרצחני", באתר ערוץ 7, 22 במרץ 2022
| פיגועי טרור נגד ישראלים בשנות ה-20 של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 • 2025 |  |
| פיגועים נגד ישראלים שבוצעו בחו"ל | פיגוע הירי באלכסנדריה (8 באוקטובר 2023) • רצח צבי קוגן (21 בנובמבר 2024) |  |
 1948–1999 • 2000–2009 • 2010–2019 • 2020–2029
ההרג

| --- | --- |

 מבוסס על:  Clean Break 
 בימוי:  סטנלי קובריק 
 הופק בידי:  ג'יימס ב. האריס 
 תסריט:  סטנלי קובריק, ג'ים תומפסון, ליונל וויט 
 שחקנים ראשיים:  סטרלינג היידן Art Gilmore טיטו וואולו ג'ו סויר דורותי אדמס ג'יימס גריפית' ג'יימס אדוארדס פרנקלין פרנום ג'ו טרקל טד דה קורסיה Marie Windsor ג'יי סי. פליפן טימותי קרי אלישה קוק הבן וינס אדוארדס Jay Adler בפסקה זו רשומה אחת נוספת שטרם תורגמה 
 מוזיקה:  ג'ראלד פרייד 
 צילום:  לוסיאן באלאר 
 מדינה:  ארצות הברית 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  27 בנובמבר 1956 
 משך הקרנה:  85 דק' 
 שפת הסרט:  אנגלית 
 סוגה:  סרט שוד, סרט המבוסס על יצירה ספרותית, פילם נואר, סרט פלאשבק, סרט דרמה 
 הכנסות באתר מוג'ו:   killing
 דף הסרט ב־IMDb
 
ההרג (באנגלית: The Killing) הוא סרט פילם נואר משנת 1956 בבימויו של סטנלי קובריק, המבוסס על רומן הפשע Clean Break מאת ליונל וייט. הסרט נחשב לאחת מיצירות הפילם נואר החשובות ביותר של קובריק והיה לציון דרך בקריירה שלו, כשהוא מבסס את מעמדו כבמאי עם סגנון ייחודי ומורכב.
וינס אדוארדס בסרט "ההרג", צילום מסך מהקדימון, 1956.
עלילה

העלילה מתמקדת בג'וני קליי (בגילומו של סטרלינג היידן), פושע ותיק המשתחרר מהכלא ומתכנן שוד מתוחכם במסלול מרוצים. קליי מגייס צוות פושעים בעלי רקע מגוון כדי לבצע את השוד הגדול במהלך מרוץ סוסים, כשהמטרה היא לגנוב סכום כסף משמעותי מתיק ההימורים. כל אחד מהחברים בצוות ממלא תפקיד מסוים בשוד, וכך העלילה מתפתחת לכדי דרמה מותחת ומסובכת, כאשר כל מהלך מובל על ידי תכנון מדוקדק של קליי.
עם זאת, כמו במקרים רבים בסרטי פילם נואר, התוכנית המושלמת לא יוצאת לפועל כפי שתוכננה. בעיות פנימיות, בגידות ומזל רע מובילים להתרסקות התוכנית, כשהסרט מסתיים במפלתם הבלתי נמנעת של הדמויות המעורבות.
צוות השחקנים

סטרלינג היידן בתפקיד ג'וני קליי
קולין גריי בתפקיד פיי
ווינס אדוארדס בתפקיד ואל קניפי
ג'יי. סי. פליפן בתפקיד מרווין אונדט
מרי וינדזור בתפקיד שרי פיטווייל
ביקורות

הסרט לא היה הצלחה מסחרית בזמנו, אך זכה לשבחים ממבקרי קולנוע, במיוחד על עבודתו של סטנלי קובריק כבמאי ועל הסגנון הייחודי שלו בנרטיב המורכב והעריכה המבריקה. עם השנים, הסרט הפך לקלאסיקה ולדוגמה מצוינת לסרטי פילם נואר. באתר Rotten Tomatoes, הסרט קיבל ציון של 97% מצד המבקרים, שמעיד על אהדה רחבה. ובנוסף באתר Metacritic, הסרט זכה לציון של 89 מתוך 100.
הסרט זכה להערכה על הדיאלוג המושחז, הסגנון הוויזואלי המרתק והמתח שנבנה לאורך כל העלילה. אחד האלמנטים שהופכים את הסרט לייחודי הוא הדרך בה הוא משתמש בזמנים חופפים כדי לתאר את השוד מזוויות שונות, דבר שהשפיע רבות על סרטים מודרניים יותר.
הערות שוליים

↑  "The 100 Best Film Noirs of All Time". Paste. 5 ביולי 2024. נבדק ב-24 ביולי 2024. {{cite web}}:  (עזרה)
| סרטי סטנלי קובריק |
| --- | --- | --- |
| סרטים באורך מלא | פחד ותשוקה (1953) • נשיקת הרוצח (1955) • ההרג (1956) • שבילי התהילה (1957) • ספרטקוס (1960) • לוליטה (1962) • דוקטור סטריינג'לאב (1964) • 2001: אודיסיאה בחלל (1968) • תפוז מכני (1971) • בארי לינדון (1975) • הניצוץ (1980) • מטאל ג'אקט (1987) • עיניים עצומות לרווחה (1999) |  |
| סרטים קצרים | יום הקרב (1951) • הכומר המעופף (1951) • יורדי הים (1953) |  |
| --- | --- |
בקרת זהויות :  NLI: 987012329163305171
KDE neon

| --- | --- |


שולחן העבודה של ההפצה
 מפתח:  KDE 
 משפחה:  לינוקס
 מודל קוד:  תוכנה חופשית  
 מחזור חיים:  8 ביוני 2016 – הווה (8 שנים) 
 גרסה אחרונה:  5.21 ב־16 בפברואר 2021 (לפני 4  שנים ויומיים)
 סוג גרעין:  מונוליטי
 סוג רישיון:  מגוון רישיונות קוד פתוח, ביניהם הרישיון הציבורי הכללי של גנו והרישיון הציבורי הכללי המוקטן של גנו
 מצב עבודה:  עדכני
 מנהל חבילות:  Dpkg 
 מבוססת על:  אובונטו לינוקס 
 פלטפורמות:  x86-64 
 אתר אינטרנט:  אתר ההפצה
 
KDE neon היא הפצת לינוקס, המפתוחת על ידי KDE ומבוססת על גרסאות תל"א של אובונטו. KDE טוענת כי KDE neon אינה "הפצת KDE", אלא ארכיון עדכני של חבילות KDE ו־Qt.
תוכנה

כהפצה המפותחת על ידי KDE, היא כוללת את  סביבת שולחן העבודה KDE Plasma 5, עם כל תוכניות ברירת המחדל המגיעות עמה. לשם התקנת ההפצה, בעבר השתמשה בתוכנית ההתקנה של אובונטו (Ubiquity), אך בשנת 2017 זה הוחלף לכלי בשם Calamares. עד למאי 2018, התבססה על גרסת 16.04 של אובונטו. החל מחודש זה היא מתבססת על גרסה 18.04.
תוכנה > גרסאות

להפצה מספר סוגי גרסאות:
גרסת משתמש - הגרסה האחרונה והיציבה ביותר של ההפצה, נועדה לכלל המשתמשים.
גרסת בדיקה - גרסה של ההפצה הכוללת תוכנה עדכנית יותר מזו שבגרסה היציבה האחרונה.
גרסה לא יציבה - הכוללת תוכנה עדכנית יותר מבגרסת ההפצה שנבנתה שלא מענף הפיתוח הרשמי של הגרסאות היציבות.
גרסת מפתח - כמו הגרסה הלא יציבה, אך כוללת גם ספריות פיתוח.
חומרה

KDE מפיצה ביחד עם חברת המחשבים Slimbook שני מחשבים ניידים המותקנים עם ההפצה מראש: KDE Slimbook ו־KDE Slimbook II, אשר הושקו בשנים 2017 ו־2018 בהתאמה.
כמו כן, ההפצה תומכת במחשבים מארכיטקטורת 64 ביט בלבד.
הערות שוליים

↑  מתוך דף השאלות והתשובות באתר ההפצה
↑  דף ההפצה באתר
DistroWatch
↑  KDE Neon Has Stylish New Install Wizard, מתוך אתר omgubuntu.co.uk
↑  על המעבר להתבססות על אובונטו 18.04, מתוך בלוג המפתחים של ההפצה
↑  אתר ההורדות של ההפצה
↑  Need a Linux-tuned laptop? New KDE Slimbook aims to make it simpler to drop Windows, מתוך אתר ZDNet
↑  KDE launches updated Slimbook II Linux laptops with faster Intel Core processors, מתוך אתר ZDNet
↑  מתוך דף שאלות ותשובות באתר ההפצה
שגריר ארצות הברית בישראל

שגריר ארצות הברית בישראל (באנגלית: United States Ambassador to Israel) הוא הנציג הרשמי של ארצות הברית במדינת ישראל.
מושבו של השגריר הוא בשגרירות ארצות הברית בישראל הממוקמת ממאי 2018 בירושלים.
בנוסף לשגרירות בירושלים, לארצות הברית סניף שגרירות הממוקם בתל אביב.
בשנים 2025-2011 כיהנו בתפקיד רק שגרירים יהודים.
השגריר

השגריר הראשון של ארצות הברית בישראל היה ג'יימס מקדונלד. שעות לאחר הכרזת העצמאות של מדינת ישראל, הכירה ארצות הברית בישראל דה פקטו, ומקדונלד מונה בחודש אוגוסט 1948 לנציג הדיפלומטי הראשון של ארצות הברית בישראל בדרגת ציר. לאחר הכרתה דה יורה של ארצות הברית במדינת ישראל ב-1 בפברואר 1949, הועלה מקדונלד מדרגת ציר לדרגת שגריר.
שגריר ארצות הברית בישראל מדצמבר 2021 עד אוגוסט 2023 היה תומאס ריצ'רד ניידס. ניידס סיים תפקידו ביולי 2023. ושמילאת את מקומו סטפני האלט.
ב-5 בספטמבר 2023 הודיע נשיא ארצות הברית ג'ו ביידן שבכוונתו למנות את ג'ק לו לשגריר ארצות הברית בישראל. ב-31 באוקטובר אישר הסנאט האמריקאי את המינוי וב-5 בנובמבר 2023 מסר את כתב האמנה לנשיא המדינה, יצחק הרצוג.
בית השגריר

בעבר השגריר התגורר בבית שנבנה עבורו בתחילת שנות ה-60, ברחוב גלי תכלת 40 בהרצליה פיתוח. הבית, בשטח של כ-1,000 מטר רבוע, ממוקם בתוך מתחם בן חמישה דונם (מהם שני דונם של שטח פתוח) הקרוב למצוקים שמעל לחוף הים. הנכס נמכר במכרז לאיל ההון שלדון אדלסון תמורת סכום של 84 מיליון דולר.
מאז מאי 2022, בית השגריר שוכן ברחוב עמק רפאים בירושלים.
שגרירי ארצות הברית בישראל

| מספר | דיוקן | שם | תאריך מינוי | תאריך מסירת כתב האמנה | תאריך סיום תפקיד | תקופת כהונה |
| --- | --- | --- | --- | --- | --- | --- |
| 1 |  | ג'יימס מקדונלד | 18 במרץ 1949 | 28 במרץ 1949 | 13 בדצמבר 1950 | שנה, 8  חודשים ו־26  ימים |
| 2 |  | מונט ביין דייוויס | 1 בפברואר 1951 | 26 בפברואר 1951 | 26 בדצמבר 1953 | שנתיים, 10  חודשים ו־25  ימים |
| 3 |  | אדוארד לוסון | 9 באפריל 1954 | 12 בנובמבר 1954 | 17 בפברואר 1959 | 4  שנים, 10  חודשים ו־8  ימים |
| 4 |  | אוגדן ריד | 5 ביוני 1959 | 2 ביולי 1959 | 19 בינואר 1961 | שנה, 7  חודשים ו־14  ימים |
| 5 |  | וולוורת ברבור | 11 במאי 1961 | 12 ביוני 1961 | 19 בינואר 1973 | 11  שנים, 8  חודשים ו־8  ימים |
| 6 |  | קנת קיטינג | 22 ביוני 1973 | 28 באוגוסט 1973 | 5 במאי 1975 | שנה, 10  חודשים ו־13  ימים |
| 7 |  | מלקולם טון | 9 ביוני 1975 | 10 ביולי 1975 | 27 בדצמבר 1976 | שנה, 6  חודשים ו־18  ימים |
| 8 |  | סמואל לואיס | 26 באפריל 1977 | 25 במאי 1977 | 31 במאי 1985 | 8  שנים, חודש ו־5  ימים |
| 9 |  | תומאס פיקרינג | 12 ביולי 1985 | 6 באוגוסט 1985 | 28 בדצמבר 1988 | 3  שנים, 5  חודשים ו־16  ימים |
| 10 |  | ויליאם בראון | 22 בנובמבר 1988 | 29 בדצמבר 1988 | 7 בינואר 1992 | 3  שנים, חודש ו־15  ימים |
| 11 |  | ויליאם הרופ | 21 בנובמבר 1991 | 21 בינואר 1992 | 7 במאי 1993 | שנה, 5  חודשים ו־16  ימים |
| 12 |  | אדוארד ג'רג'יאן | 22 בנובמבר 1993 | 13 בינואר 1994 | 9 באוגוסט 1994 | 8  חודשים ו־17  ימים |
| 13 |  | מרטין אינדיק | 4 במרץ 1995 | 10 באפריל 1995 | 27 בספטמבר 1997 | שנתיים, 6  חודשים ו־23  ימים |
| 14 |  | אדוארד ווקר | 10 בנובמבר 1997 | 24 בדצמבר 1997 | 23 בינואר 2000 | שנתיים, חודשיים ו־13  ימים |
| 15 |  | מרטין אינדיק | 16 בנובמבר 1999 | 25 בינואר 2000 | 13 ביולי 2001 | שנה, 7  חודשים ו־27  ימים |
| 16 |  | דן קרצר | 12 ביולי 2001 | 18 ביולי 2001 | 17 ביולי 2005 | 4  שנים ו־5  ימים |
| 17 |  | ריצ'רד ג'ונס | 2 באוגוסט 2005 | 26 בספטמבר 2005 | 27 באפריל 2008 | שנתיים, 8  חודשים ו־25  ימים |
| 18 |  | ג'יימס קנינגהם | 30 ביוני 2008 | 17 בספטמבר 2008 | יוני 2011 | 3  שנים |
| 19 |  | דן שפירו | 8 ביולי 2011 | 3 באוגוסט 2011 | 20 בינואר 2017 | 5  שנים, 6  חודשים ו־12  ימים |
| 20 |  | דייוויד פרידמן | 29 במרץ 2017 | 16 במאי 2017 | 20 בינואר 2021 | 3  שנים, 9  חודשים ו־22  ימים |
| 21 |  | תומאס ריצ'רד ניידס | 3 בנובמבר 2021 | 5 בדצמבר 2021 | 21 ביולי 2023 | שנה, 10  חודשים ו־26  ימים |
| 22 |  | ג'ק לו | 31 באוקטובר 2023 | 5 בנובמבר 2023 | 20 בינואר 2025 | 1 שנה ו-110 ימים |
| (מ"מ) |  | סטפני האלט | 20 בינואר 2025 | – | מכהנת |  |
הערות שוליים

↑  יורי ילון, אריאל כהנא, הנשיא הרצוג בטקס עם שגריר ארה"ב: "אם לא יושג פתרון דיפלומטי עם איראן - כל האופציות על השולחן", באתר ישראל היום, 5 בדצמבר 2021
↑  Israeli Foreign Minister meets with Interim US Envoy, Devdiscourse, ‏24 ביולי 2023 (באנגלית)
↑  הממונה הזמנית על שגרירות ארצות הברית, סטפני ל. האלט, באתר שגרירות ארצות הברית בישראל, ‏1 באוגוסט 2023
↑  ביידן הודיע: אמנה את ג'ק לו לשגריר ארה"ב בישראל, באתר ynet, 5 בספטמבר 2023
↑  הנשיא הרצוג בטקס קבלת הפנים לשגריר ארה"ב הנכנס, נבדק ב-2023-11-06
↑  כתב האמנה הוגש להרצוג: שגריר ארה"ב החדש נכנס לתפקיד | ישראל היום, באתר www.israelhayom.co.il, ‏2023-11-05
↑  טל שניידר, ‏שגרירות ארה"ב בישראל: מכרנו את בית השגריר, יתגורר שם עד אביב 2021, באתר גלובס, 8 בספטמבר 2022
↑  איתמר אייכנר, "אחרי חצי שנה של חיפושים: שגריר ארה"ב נכנס לביתו החדש בירושלים", באתר ynet, 19 במאי 2022
דאץ' ואן דר לינד (Red Dead)

| --- | --- |
 הופעה ראשונה:  Red Dead Redemption
 הופעה אחרונה:  Red Dead Redemption 2
 מספר הופעות:  2
 יוצרים:  Rockstar Games
 גילום הדמות:  בנג'מין ביירון דייוויס 
 דיבוב:  בנג'מין ביירון דיוויס (אנ') (דיבוב ולכידת תנועה)
 מידע
 סטטוס:  לא פעיל (מת)
 גיל:  56
 תאריך לידה:  1855
 מקום לידה:  אזור פילדלפיה
 גזע:  בן אדם
 מין:  זכר
 מקצוע:  אקדוחן ופורע חוק
 נטייה:  משתנה מטובה לרעה במהלך המשחקים
 מומחיות:  אקדוחן מוכשר
 כלי רכב:  סוס (במשחק השני) כלי רכב מודרני (במשחק הראשון)
 חבר לשעבר בקבוצה:  כנופיית ואן דר לינד כנופיה שהקים עם מייקה כנופיה שהקים עם הילידים
 אזרחות:  אמריקאית
 תאריך פטירה:  1911
 סיבת המוות:  התאבד בקפיצה מצוק
 דמויות קשורות
 אויבים:  ארתור מורגן ג'ון מרסטון סוכנות פינקרטון אנג'לו ברונטה קולונל פוסר
 
דאץ' ואן דר לינד (באנגלית: Dutch van der Linde) הוא דמות בדיונית של פורע חוק ואקדוחן המופיע במשחקים "Red Dead Redemption" והמשכו "Red Dead Redemption 2". הדמות מגולמת בלכידת תנועה ודיבוב על ידי השחקן בנג'מין ביירון דיוויס (אנ'). דמותו של דאץ' מופיעה בשני המשחקים, אולם בעוד שבמשחק הראשון הוא היה אנטגוניסט שעל השחקן להורגו וכן בעל זמן מסך יחסית קצר, במשחק השני (שמשמש כפריקוול לראשון) דאץ' משמש כדמות תומכת ובסוף המשחק מתוארת הפכיתו לאחד האנטגוניסטים בסדרה.
ביוגרפיה בדיונית > טבח בלאקווטר

בזכות כושר שכנועו של מייקה, דאץ' והכנופיה פתחו בשוד של מעבורת בעיירה "בלאקווטר" מכיוון שעל סיפונה היה כסף רב. למרות זאת, השוד השתבש וסוכנים מסוכנות אכיפת החוק "פינקרטון" הגיע למקום ופתחו בירי. בעקבות השוד, הכנופיה נאלצה לברוח אל עבר ההרים המושלגים. פרטי השוד מעולם לא נחשפו לשחקנים, אך ידוע שבמהלכו, דאץ' הוציא להורג אישה חפה מפשע בשם היידי מק'וקרט. האירועים בבלאקווטר ערערו את אמונו של הושע בדאץ' והושע אף ציין שהאמונה שלו בנוגע לחזונה של הכנופיה אבדה זמן מה לפני כן.
ביוגרפיה בדיונית > Red Dead Redemption 2 > פרק ראשון - קולטר

במהלך מנוסתם, סופת שלגים קטלנית מתחוללת וחלק מחברי הכנופיה מוצאים את מותם בעקבות פציעותיהם מהשוד. הכנופיה מוצאת על ההרים עיירת כורים נטושה בשם "קולטר" ומחליטים להשתכן בה עד שהסופה תחלוף. עם הגיעם, דאץ' יוצא ביחד עם ארתור ומייקה לחפש אספקה. השלושה מגיעים לחווה בשם "חוות אדלר" ודאץ' מציג עצמו בפני הבעלים במטרה לבקש סיוע עבור השאר. למרות זאת, מייקה מצא את גופתו של בעל הבית המקורי והשלושה הבינו שכנופיית האודריסקולס השתלטה על החווה. השלושה מוציאים אותם להורג ולוכדים את אחד מחברי האודריסקולס, אדם בשם קירן דאפי. לאחר מכן, דאץ' לוקח תחת חסותו אישה בשם סיידי אדלר, אשתו של בעל החווה ומציע לה מחסה מפני הסופה עד אשר היא תחליט לאן היא ממשיכה. בזכות מידע שהשיגו מקירן, דאץ' לומד שהאודריסקולס רצו לשדוד רכבת שעל גביה הון רב השייך לאיש עסקים בשם לוודיקוס קורנוול. במהלך השוד, החבורה גונבת מהרכבת מספר איגרות חוב השייכות לקורנוול ולבסוף, כשהסופה נגמרת, הכנופיה עוזבת את ההרים המושלגים.
ביוגרפיה בדיונית > Red Dead Redemption 2 > פרק 2 - הורסשו אוברלוק

הכנופיה עוזבת את ההרים ובזכות הושע, שמכיר את האזור הכנופיה מתמקמת במחנה על צוק בשם "הורסשו אוברלוק". זמן מה לאחר התמקמותם, לני מספר לדאץ' שמייקה נכלא בכלא בעיירה בשם "סטרוברי" ודאץ' שולח את ארתור לחלצו.
בהמשך הפרק, ארתור מודיע לדאץ' שהוא נתקל בשני סוכני פינקרטיון בשם אנדרו מילטון ואדגר רוס, שהציעו לארתור את חירותו בתמורה להסגרתו של דאץ', אך ארתור סירב. למרות האזהרה, דאץ' בוחר להשאיר את הכנופיה במחבוא הנוכחי והאמין שהשניים רק רצו להפחיד אותם ותו לא.
דאץ' והושע נראים מבלים בפאב בעיירה "ולנטיין" וארתור וג'ון נפגשים בהם לאחר שביצעו עבודה יחדיו. החגיגה מסתיימת במהרה כאשר קורנוול ואנשיו עומדים מחוץ לפאב ודורשים את ראשו של דאץ' (לאחר שהאחרון שדד חלק מנכסיו של קורנוול). קרבות ירי מתפתחים בעיירה והכנופיה, שמבינה שזה רק עניין של זמן עד שסוכני פינקרטון ילכדו אותם, מתחילה לחפש מקום מחבוא חדש. דאץ' שולח את ארתור וצ'ארלס בחיפושים ובסוף הכנופיה משתכנת במחבוא בשם "קלמנס פוינט" במחוז "למויין".
ביוגרפיה בדיונית > Red Dead Redemption 2 > פרק 3 - קלמנס פוינט

לאחר שעברו למחנה חדש, ארתור, דאץ' והושע מחליטים לצאת למסע דיג יחדיו. בדרכם לאגם, החבורה מבחינה בשריף של עיירת "רודס" מוביל מספר אסירים בעגלה וביניהם ג'וסייה טרילוני, אחד מחברי הכנופיה. לאחר שעזרו לשריף ללכוד מספר אסירים שברחו, השריף משחרר את טרילוני וממנה את דאץ', ארתור וביל כסגניו. במהלך עבודה משותפת עם השריף, החבורה מצליחה לסכל את מאמציהם של כנופיית "הלומיין ריידרס" לייצר מונשיין (אנ') (משקה אלכוהולי בתוצרת ביתית). במהרה, דאץ' לומד על שתי משפחות בעלות הון המתגוררות בעיירה רודס: משפחת גריי (שהיא משפחתו של שריף העיירה) ומשפחת ברייטוויט. דאץ', שמבין שהמשפחות נמצאות בסכסוך הקשור למצבורי זהב השייכים להן, מבקש מארתור והושע להתחבב על שתי המשפחות במטרה לתמרן אותן אחת נגד השנייה וברגע של חולשה, לגנוב את הזהב שלהן.
העניינים מסתבכים כאשר שתי המשפחות הבינו שהכנופיה מתמרנת אותן אחת נגד השנייה ובפעולת התנגדות, שון מוצא את מותו וג'ק, בנם של ג'ון ואביגיל נחטף על ידי משפחת ברייטוויט. דאץ' ושאר הכנופיה יוצאים לחלץ את ג'ק, אך מגלים שהוא לא שם. אחת מבנות המשפחה מספרת שהילד הועבר לחזקתו של אנג'לו ברונטה, סוחר איטלקי שרוצה למכור את הילד באיטליה. לאחר שהם חוזרים למחנה (בלעדי ג'ק שנחטף), מילטון ורוס מגיעים למחנה הכנופיה ומציעים להם לעזוב לפני שהם יחזרו עם סוכנים נוספים. דאץ' מצווה על הכנופיה לארוז את הציוד שלהם ולחפש מקום חדש. ארתור מציע לדאץ' את שיידי בל, אחוזה המשמשת כמקום מחבואם של הלמויין ריידרס. ארתור מחסל את שארית הלמויין ריידרס שנשארו במקום והכנופיה עוברת להתגורר במחבוא חדש.